PÁLYÁZATI HIRDETMÉNY
nem lakás céljáró szolgáló helyiség bérbeadására
(Pálosvörösmart, Rákóczi Ferenc út. 106. „kisbolt”)

Pálosvörösmart Községi Önkormányzat képviselő-testülete a 40/2026. (06.3.) számú önkormányzati határozatban foglaltak alapján nyilvános pályázatot hirdet az Önkormányzat kizárólagos tulajdonát képező, Pálosvörösmart 120 hrsz-ú, természetben Pálosvörösmart, Rákóczi Ferenc út 106. szám alatti összesen 105 m2 területű nem lakás céljára szolgáló üzlethelyiség bérbeadására vonatkozóan.

Pályázatot nyújthat be:
· egyéni vállalkozó,
· a nemzeti vagyonról szóló 2011. évi CXCVI. törvény 3. § (1) bekezdés pontja szerint átláthatónak minősülő szervezet,
 
   aki/amely a határozatlan időre szóló bérleti szerződésben vállalja, hogy
· a helyiséget a bérleti szerződés előírásainak és a Bérbeadói rendelkezéseknek, valamint a meghatározott hasznosítási célnak megfelelően használja,
· vállalja, hogy a bérleti díjon felül a bérlemény használatával járó rezsiköltségeket megfizeti oly módon, hogy a gázszolgáltatást, a villamosenergia-szolgáltatást, a víz-és csatornadíj és a hulladékszolgáltatás vonatkozásában közvetlenül a szolgáltatóval köt szerződést,
· vállalja, hogy 300 000 Ft összegű óvadékot megfizet,
· vállalja, hogy a helyiségre és ennek berendezéseire teljes körű vagyon és felelősségbiztosítást köt,
· vállalja, hogy a bérleti szerződés megkötésétől, valamint a helyiség birtokba vételétől számított legfeljebb 30 napon belül a kereskedelmi szolgáltatást megkezdi. 

A helyiség funkciónak megfelelő kialakítása, felszerelése, a közüzemi szerződések saját nevére történő megkötése, a kereskedelmi működési engedély beszerzése a bérlő kötelezettsége. 

A pályázat érvénytelen, amennyiben a helyiségben végezni kívánt tevékenység a pályázó által végezhető tevékenységek között a gazdasági társaságok, illetve az egyéni vállalkozások nyilvántartásában nincs feltüntetve.

 Nem nyújthat be pályázatot:
a) akinek az önkormányzattal szemben lejárt esedékességű köztartozása vagy egyéb tartozása 
van,
b) amely szervezet végelszámolás alatt áll, vagy az ellene indított csődeljárás vagy felszámolási 
eljárás folyamatban van, 
c) amely szervezet tevékenységét felfüggesztette vagy akinek tevékenységét felfüggesztették.

A helyiség korábban is kereskedelmi egységként üzemelt, jó állapotban van, rendeltetésszerű használatra alkalmas. Valamennyi közüzemi csatlakozás rendelkezésre áll, a közüzemi szolgáltatásokra vonatkozó szerződéseket a bérlőnek kell megkötnie a szolgáltatóval. 

A helyiség kizárólag kiskereskedelmi célra bérelhető, a település mindennapos élelmiszer- és egyéb háztartási beszerzési igényeinek kielégítésére. 

A bérleti jogviszony tervezett kezdete: a beérkezett pályázatok Képviselő-testület általi elbírálását követően.

A bérleti jogviszony tervezett időtartama: határozatlan. 

Bérleti díj: minimum bruttó 40 000 Ft/hó, ezen felül a működési költségek is teljes mértékben a bérlőt terhelik. 

Bírálati szempont: A Bérbeadó az érvényes pályázatok közül a helyiségbérére legmagasabb összegű havi nettó bérleti díjat megajánló pályázót hirdeti ki nyertesként!

A pályázat benyújtásának határideje: 2026. augusztus 7. 12:00 óra

A pályázat elbírálásának tervezett időpontja: a benyújtást követő képviselő-testületi ülés. 

A pályázat benyújtásának módja: A pályázatot 1 példányban személyesen vagy postai úton (3261 Pálosvörösmart, Rákóczi u. 116.) vagy elektronikusan (KRID: 704187967) kell benyújtani. 
 
A pályázathoz csatolni szükséges: 
· egyéni vállalkozó esetén a vállalkozói igazolványt, gazdasági társaság esetében a hatályos cégkivonatot (Cégtárból is lekérhető), és az ügyvezető aláírási címpéldányát,
· vállalkozási tevékenységének, preferenciáinak szöveges bemutatását, 
· a helyiségben folytatni kívánt tevékenység bemutatását,  
· nyilatkozatot a pályázati felhívás valamennyi feltételének elfogadásáról,
· amennyiben a pályázó belföldi vagy külföldi jogi személy vagy jogi személyiséggel nem rendelkező gazdálkodó szervezet, úgy, a melléklet szerinti nyilatkozatot cégszerűen aláírva
· ajánlatát a bérleti díjra,
· igazolást vagy nyilatkozatot arról, hogy köztartozással nem rendelkezik (NAV, önkormányzat),

Az Önkormányzat a pályázatban egy alkalommal hiánypótlási lehetőséget biztosít. 

A pályázattal kapcsolatosan személyesen, telefonon vagy elektronikus formában Bodócs Attila polgármesternél lehet érdeklődni (3261 Pálosvörösmart, Rákóczi út 116., telefonszám: 06(37)560- 072, 06(30)837 8592, email: polgarmester@palosvorosmart.t-online.hu).
